
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2000 M. GEGUŽĖS 31 D. ĮSAKYMO NR. 301 „DĖL PROFILAKTINIŲ SVEIKATOS TIKRINIMŲ SVEIKATOS PRIEŽIŪROS ĮSTAIGOSE“ PAKEITIMO

2021 m. balandžio 28 d. Nr. V-967
Vilnius


. P a k e i č i u Lietuvos Respublikos sveikatos apsaugos ministro 2000 m. gegužės 31 d. įsakymą Nr. 301 „Dėl profilaktinių sveikatos tikrinimų sveikatos priežiūros įstaigose“:
. Pakeičiu preambulę ir ją išdėstau taip:
„Siekdamas reglamentuoti profilaktinių sveikatos tikrinimų vykdymą ir kokybę bei apmokėjimo už juos tvarką ir vykdydamas Lietuvos Respublikos darbuotojų saugos ir sveikatos įstatymo, Lietuvos Respublikos sveikatos sistemos įstatymo, Lietuvos Respublikos radiacinės saugos įstatymo, Lietuvos Respublikos saugios laivybos įstatymo, Lietuvos Respublikos geležinkelių transporto eismo saugos įstatymo nuostatas:“.
. Pakeičiu Profilaktinių sveikatos tikrinimų rūšių ir apmokėjimo tvarką (1 priedas):
. Pakeičiu 1.12.1 papunktį ir jį išdėstau taip:
„. jūrininkų ir vidaus vandenų transporto specialistų bei motorinių pramoginių laivų ir kitų motorinių plaukiojimo priemonių laivavedžių (11 priedas);“.
. Pakeičiu 1.12.2 papunktį ir jį išdėstau taip:
„. traukinio mašinistų ir darbuotojų, kurių darbas susijęs su geležinkelių transporto eismu (12 priedas);“.
. Pakeičiu Jūrininkų ir vidaus vandenų transporto specialistų bei motorinių pramoginių laivų ir kitų motorinių plaukiojimo priemonių laivavedžių sveikatos tikrinimo tvarkos aprašą (11 priedas):
. Pakeičiu 11 punktą ir jį išdėstau taip:
„. Jūrininkų sveikatą tikrina ASPĮ, turinčios licenciją teikti asmens sveikatos priežiūros paslaugas, vadovo patvirtinta Jūrininkų sveikatos tikrinimo komisija (toliau – Komisija), kurią sudaro vidaus ligų (arba šeimos ar darbo medicinos) gydytojas, gydytojas oftalmologas, gydytojas otorinolaringologas, gydytojas odontologas, gydytojas akušeris-ginekologas (moterų), gydytojas radiologas, kitų profesinių kvalifikacijų gydytojai – pagal indikacijas. Šie gydytojai paskiria tyrimus, nustato jų dažnumą, vadovaudamiesi Aprašu, bei atsako už sveikatos tikrinimo kokybę.“
. Papildau 111 punktu:
„. ASPĮ, sudariusi Komisiją ar panaikinusi sudarytą Komisiją, apie tai per 5 darbo dienas nuo Komisijos sudarymo ar panaikinimo informuoja Lietuvos transporto saugos administraciją. Sudarius Komisiją, Lietuvos transporto saugos administracijai pateikiama informacija apie Komisijos pirmininką ir Komisijos pirmininko pavaduotoją, nurodant jų vardus, pavardes ir pareigas.“
. Pakeičiu 27.1 papunktį ir jį išdėstau taip:
„. jūrininkams – Komisijos pirmininkas (jo nesant – Komisijos pirmininko pavaduotojas), vadovaudamasis ASPĮ vadovo patvirtintu Komisijos darbo reglamentu, ir patvirtina savo gydytojo spaudu bei ASPĮ antspaudu;“.
. Pakeičiu 28 punktą ir jį išdėstau taip:
„. Sudėtingais ir ginčytinais (kai dėl išvados reikia spręsti individualiai) atvejais apie tinkamumą dirbti sprendžia ASPĮ GKK.“ 
. N u s t a t a u, kad šio įsakymo 1.3 papunktis įsigalioja 2021 m. birželio 1 d.

